2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

2.1.1 ประวัติความเป็นมา

บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน) (“บริษัท” หรือ “IRCP”)
ก่อตั้งโดยผู้บริหาร

คนไทย ซึ่งได้จดทะเบียนจัดตั้งบริษัทขึ้นเมื่อวันที่ 29 สิงหาคม 2529 ด้วยทุนจดทะเบียน 1 ล้านบาท
โดยได้เริ่มต้นประกอบธุรกิจจากการเป็นผู้ผลิตการ์ดแสดงผลภาษาไทยที่ใช้ในเครื่องคอมพิวเตอร์
และต่อมาได้ขยายธุรกิจในสายงานด้านไอทีอย่างต่อเนื่อง

ปี 2533 บริษัทได้ร่วมมือกับบริษัท Microsoft Corporation ประเทศสหรัฐอเมริกา
(Microsoft USA) พัฒนาเทคโนโลยีระบบภาษาไทยสำหรับระบบปฏิบัติการ เริ่มตั้งแต่
Microsoft DOS, Microsoft Windows 95/98 เรื่อยมาจนถึง Microsoft Windows NT
server/ Workstation และปี 2536 บริษัทได้รับการแต่งตั้งให้เป็นผู้ผลิตซ้ำซอฟต์แวร์ของ
Microsoft แต่เพียงผู้เดียวในประเทศไทย

ปี 2538 บริษัทเริ่มดำเนินธุรกิจด้านที่ปรึกษาและการรวบรวมระบบคอมพิวเตอร์
โดยเข้าร่วมประมูลโครงการของภาครัฐและเอกชน

ปี 2540 บริษัทได้ขยายการลงทุนในธุรกิจไอที โดยเข้าไปถือหุ้นร้อยละ 99.99 ในบริษัท ไอที
ดิสทริบิวชั่น จำกัด ซึ่งเป็นบริษัทที่ทำธุรกิจด้านการจัดจำหน่ายสินค้าไอทีและอุปกรณ์ต่อพ่วง

ปี 2542 ขยายธุรกิจพัฒนาซอฟต์แวร์โดยการลงทุนในบริษัท อินเตอร์เนชั่นแนล ซอฟต์แวร์
เดเวลลอปเม้นท์ จำกัด ถือหุ้นร้อยละ 99.99

ปี 2544 ได้เข้าไปลงทุนในบริษัท ไออาร์ซี เทคโนโลยี จำกัด ในสัดส่วนร้อยละ 29.99 และปี
2545 - 2546

ได้เพิ่มสัดส่วนการลงทุนเป็นร้อยละ 49.99 และร้อยละ 50 ตามลำดับ และต่อมาในปี 2548
บริษัทได้จำหน่ายเงินลงทุนในบริษัทนี้ให้แก่ผู้ถือหุ้นอีกฝ่ายหนึ่งไป โดยมีกำไรจากการขายหน่วยลงทุน
2.56 ล้านบาท

ปี 2547 บริษัทได้เห็นความสำคัญในการขยายการให้บริการสารสนเทศแบบครบวงจร
จึงมีมติจัดตั้งบริษัทย่อยขึ้นอีก 1 บริษัท คือ บริษัท อินเทลลิเจ็นท์ เอ็นเตอร์ไพรส์ คอมพิวติ้ง จำกัด
ซึ่งบริษัทได้เข้าไปถือหุ้นร้อยละ 60 และต่อมาในปี 2549 บริษัทได้เข้าซื้อหุ้นเพิ่มทุนอีก
ทำให้บริษัทมีสัดส่วนถือหุ้นร้อยละ 92

2.1.2 พัฒนาการที่สำคัญในช่วง 5 ปีที่ผ่านมา

-   ด้านการดำเนินธุรกิจ

กลุ่มบริษัท

เมษายน 2546 บริษัทได้รับการรับรองคุณภาพมาตรฐาน ISO 9001:2000 จาก SGS

สิงหาคม 2549 บริษัทปรับโครงสร้างองค์กรใหม่ เพื่อเพิ่มประสิทธิภาพในการทำงาน
ลดกระบวนการทำงาน

  ที่ซับซ้อน และเสริมสร้างความสามารถในการแข่งขันทางธุรกิจ

มิถุนายน 2551 บริษัทปรับโครงสร้างองค์กรใหม่ เพื่อให้สอดคล้องกับแผนธุรกิจปี 2551

ตุลาคม 2551 บริษัทมีการแต่งตั้งคณะทำงาน CMMI
เพื่อให้สอดคล้องกับนโยบายบริษัทที่ต้องการยกระดับมาตรฐานการพัฒนาซอฟต์แวร์
เพื่อลดต้นทุนการพัฒนาและเพิ่มโอกาสในการขยายงานสู่ต่างประเทศต่อไป

สายธุรกิจระบบเทคโนโลยีสารสนเทศและการสื่อสาร (System Integration Business
Department: SI)

กลุ่มธุรกิจโทรคมนาคมและพลังงาน (Telecommunication & Energy Sector: T&E)

มิถุนายน 2546 บริษัทชนะงานประมูลโครงการจัดทำระบบบัญชีและระบบงบประมาณ
โดยใช้โปรแกรมคอมพิวเตอร์สำเร็จรูป (ระบบ ERP) ของบริษัท กสท โทรคมนาคม จำกัด
(มหาชน) ซึ่งมีมูลค่าโครงการกว่า 168 ล้านบาท

ตุลาคม 2549 บริษัทร่วมกับบริษัท ซีเมนส์ จำกัด และบริษัท ซีเมนส์ อินฟอร์เมชั่น ซิสเต็มส์ จำกัด
ในนาม “กิจการร่วมค้า ไอ. เอส. ยู.”
ได้ชนะงานประมูลโครงการระบบวางแผนทรัพยากรขององค์กรสำหรับการไฟฟ้าฝ่ายผลิตแห่งประเทศไทย
(EGAT-ERP) ซึ่งมีมูลค่าโครงการรวม 890 ล้านบาท

มิถุนายน 2550 บริษัทชนะงานประมูลโครงการระบบธนาณัติออนไลน์
และระบบรับชำระเงินทางไปรษณีย์ (Pay at Post) ซึ่งมีมูลค่าโครงการ 52 ล้านบาท

ธันวาคม 2550 บริษัทชนะงานประมูลโครงการจ้างเหมาพัฒนาระบบคลังข้อมูล/เหมืองข้อมูล (Data
Warehouse/Data Mining) ของบริษัท กสท โทรคมนาคม จำกัด (มหาชน)
ซึ่งมีมูลค่าโครงการกว่า 190 ล้านบาท

สายธุรกิจระบบเทคโนโลยีสารสนเทศและการสื่อสาร (System Integration Business
Department: SI)

กลุ่มธุรกิจระบบเครือข่ายสารสนเทศ (Network Business Sector: NW)

2546. บริษัทชนะงานประมูลโครงการระบบเครือข่ายของสถาบันเทคโนโลยีพระจอมเกล้าเจ้าคุณทหารลาดกระบัง
      ซึ่งมีมูลค่ากว่า 40 ล้านบาท และเป็นเทคโนโลยี 10G แห่งแรกของ Asia Pacific
      บริษัทได้รับรางวัลยอดขายอันดับที่ 1 ของ Alcatel ในระดับ Gold Partner

2547. บริษัทขยายผลิตภัณฑ์และบริการด้านระบบรักษาความปลอดภัยของระบบเครือข่าย
      โดยปรับชื่อฝ่ายเป็น Networking & Security Department

2548. บริษัทได้รับรางวัลยอดขายอันดับที่ 1 ของ Alcatel ในระดับ Gold Partner

2549. บริษัทขยายฐานลูกค้าจากภาคการศึกษาไปสู่ภาคราชการ และภาคการเงิน

  บริษัทได้ร่วมงานกับบริษัท TOT จำกัด (มหาชน) ชนะงานระบบเครือข่ายอาคารสำนักงานใหญ่
  และศูนย์ธุรกิจทั่วประเทศของธนาคารพัฒนาวิสาหกิจขนาดกลางและขนาดย่อม (SME BANK)

2550 บริษัทปรับตัวและกระจายฐานลูกค้าสู่ภาคเอกชนมากขึ้น เพื่อรองรับสถานการณ์การเมือง
ที่ไม่แน่นอน โดยชนะงานปรับปรุงระบบเครือข่ายของบริษัท ICC จำกัด (มหาชน)

2551
บริษัทชนะประมูลงานโครงการปรับปรุงระบบรักษาความปลอดภัยของกรุงเทพมหานครมูลค่ากว่า 48
ล้านบาท

สายธุรกิจระบบเทคโนโลยีสารสนเทศและการสื่อสาร (System Integration Business
Department: SI)

กลุ่มธุรกิจระบบภูมิสารสนเทศ (Geoinformatic Business Sector: GI)

2546 บริษัทได้ขยายฐานกลุ่มลูกค้าด้าน GI ในภาครัฐ โดยได้พัฒนาระบบภูมิสารสนเทศ
ด้านการเกษตรให้กับสำนักงานเศรษฐกิจการเกษตร รวมทั้งได้พัฒนาระบบงาน GI ทางด้าน
ความมั่นคงให้กับหน่วยงานด้านความมั่นคงหลายแห่ง ได้แก่ สำนักงานเลขาธิการนายกรัฐมนตรี
กองบัญชาการตำรวจภูธรภาค 7 กองอำนวยการรักษา ความมั่นคงภายใน ศูนย์ปฏิบัติการกองทัพบก
กองพลทหารราบที่ 4 กองทัพภาคที่ 3 กองบัญชาการยุทธทางอากาศ กรมข่าวทหารอากาศ
ศูนย์รักษาความปลอดภัย บก.สส. และสำนักงาน ปปส. ฯลฯ

2547 บริษัทได้มีการพัฒนาขีดความสามาถทางด้าน GI เพื่อการให้บริการบนเครือข่าย Internet
เพื่อให้ตอบสนองต่อความต้องการของลูกค้าในลักษณะ Web Mapping Service ภายใต้มาตรฐาน
OGC (Open Geospatial Consortium) นอกจากนี้ ยังขยายฐานไปสู่กลุ่มลูกค้าใหม่
ในส่วนขององค์กรปกครองส่วนท้องถิ่นต่าง ๆ โดยได้มีการพัฒนาและติดตั้งระบบแผนที่ภาษี (Tax
Mapping) ให้กับลูกค้ากลุ่มเทศบาลและอบต.หลายแห่ง

2548 ในปีนี้บริษัทได้มีการขยายฐานลูกค้าเพิ่มขึ้นในส่วนของการที่ดินและงานสำรวจรังวัด
โดยได้มีการพัฒนาและติดตั้งระบบสารสนเทศเพื่อการบริหารจัดการที่ดิน กรมที่ดิน และดำเนิน
โครงการต้นแบบฯ ที่สำนักงานที่ดินจ.เชียงใหม่ และสำนักงานที่ดินจ. เชียงใหม่ สาขาพร้าว
ทำให้บริษัทได้มีการจัดตั้งทีมงานทางด้านสำรวจรังวัดภาคสนาม เพื่อรองรับงานนำเข้าข้อมูล และ
สำรวจรังวัดในโครงการของกรมที่ดิน และยังสามารถรับงานทางด้านสำรวจรังวัดจาก
หน่วยงานอื่นได้ด้วย

2549 บริษัทได้พัฒนาระบบงานด้าน GI ให้สามารถรองรับการทำงานขององค์กรในทุกระดับ ตั้งแต่
ระบบปฏิบัติการไปถึงระบบผู้บริหารโดยพัฒนาระบบในลักษณะ Geoinformatic Business
Intelligence (GBI) โดยได้พัฒนา GIS Operation Center ของจ. ปทุมธานี

2550 บริษัทได้ขยายฐานธุรกิจโดยเพิ่มขีดความสามารถในการพัฒนาระบบ Web 3D GIS ที่มี
ความเป็นมาตรฐานระดับโลกในตระกูล ArcINFO โดยได้ขยายกลุ่มลูกค้าไปในด้านการจัดการ
ทรัพยากรธรรมชาติและสิ่งแวดล้อม โดยได้พัฒนาระบบการบริหารจัดการทรัพยากรน้ำบาดาล ให้แก่
กรมทรัพยากรน้ำบาดาล

สายธุรกิจระบบเทคโนโลยีสารสนเทศและการสื่อสาร (System Integration Business
Department: SI)

กลุ่มธุรกิจสถาบันการเงินและภาคเอกชน (Finance & Private Sector: F&P)

2551 บริษัทได้เล็งเห็นถึงโอกาสทางธุรกิจด้านสถาบันการเงิน และภาคเอกชน
จึงได้เปิดกลุ่มธุรกิจกลุ่มใหม่นี้ขึ้น
โดยได้รับความสนใจจากลูกค้ากลุ่มสถาบันการเงินและภาคเอกชนเป็นอย่างดี

สายธุรกิจการผลิตซ้ำซอฟต์แวร์ (Authorized Replication: AR)

ธันวาคม 2546 บริษัทได้รับการรับรองมาตรฐาน ISO 9001:2004 จาก SGS ทั้งของ UKAS และ
NAC

ทุกสายการผลิตของหน่วยงาน

กันยายน 2547 บริษัทได้รับรางวัล Commitment to Excellence จากไมโครซอฟต์
จากการประชุม Worldwide AR Conference Y2004 ที่รัฐฮาวาย ประเทศสหรัฐอเมริกา

พฤศจิกายน 2547 บริษัทเริ่มพัฒนา Firmware ภาษาไทย ให้กับบริษัท ฟูจิฟิล์ม (ประเทศไทย)
เพื่อรองรับเมนูภาษาไทยสำหรักล้องดิจิตอลของฟูจิ

พฤษภาคม 2548 บริษัทเริ่มสายการผลิตการอัพเกรด Firmware สำหรับกล้องดิจิตอลของ FUJI
เป็นครั้งแรก โดยเริ่มที่รุ่น F10 ซึ่งบริษัท เป็นผู้ให้บริการรายเดียวให้กับฟูจิฟิล์ม (ประเทศไทย)
จนถึงปัจจุบัน

เมษายน - ธันวาคม 2549 บริษัทได้รับรางวัล SBC AR Performance Award จากไมโครซอฟต์
จากการที่สามารถเปลี่ยนแปลงขบวนการผลิตให้สอดคล้อง
และสนับสนุนการเปลี่ยนวิธีการจัดจำหน่ายซอฟต์แวร์ประเภท OEM ของไมโครซอฟต์ ให้เป็นแบบ
Type 1 Billing ที่เริ่มมาตั้งแต่เดือนเมษายน 2549 ได้อย่างต่อเนื่องทุกเดือน

มกราคม - ธันวาคม 2550 บริษัทยังคงได้รับรางวัล SBC AR Performance Award
จากไมโครซอฟต์ จากการที่สามารถดำเนินการปรับปรุงอย่างต่อเนื่อง
และคงไว้ซึ่งระบบที่สามารถรองรับการเปลี่ยนแปลงของผลิตภัณฑ์ของไมโครซอฟต์ได้อย่างต่อเนื่องทุกเดือน

มกราคม - ธันวาคม 2551 บริษัทมีนโยบายการตลาดที่มุ่งเน้นทางด้านการผลิตซ้ำซอฟต์แวร์ของ
Microsoft เป็นแกน นอกจากนี้สายธุรกิจ AR ยังจัดให้มีขั้นตอนการทำงานที่เป็นระบบ
มีระบบการตรวจสอบคุณภาพลมีการจัดทำแบบสำรวจความพึงพอใจจากลูกค้าสม่ำเสมอ

สายธุรกิจจำหน่ายสินค้าไอที ประเภท Professional Product (PD)

กรกฎาคม 2546 บริษัท ได้จัดตั้งสายธุรกิจช่องทางจัดจำหน่ายสินค้าไอทีประเภท Professional
Products (PD) ดำเนินงานโดย บริษัท ไอที ดิสทริบิวชั่น จำกัด (ITDC)
ดำเนินธุรกิจด้านการจัดจำหน่ายสินค้า ไอทีและอุปกรณ์เครือข่ายให้แก่ผู้จำหน่าย (Reseller) และ
ผู้รวบรวมระบบ (System Integrator) โดยบริษัท
ได้รับการแต่งตั้งให้เป็นผู้แทนจัดจำหน่ายสินค้า จาก บริษัท แพคเก็ตเทียร์ อิงค์ บริษัท ฟอร์ติเน็ต
และบริษัท ฮิตาชิ สตอเรจ เป็นต้น

2551 บริษัท ได้รับการแต่งตั้งให้เป็นผู้แทนจัดจำหน่ายสินค้า จากบริษัท Systemax, Aruba และ
Bit Defender

สายธุรกิจการพัฒนาซอฟต์แวร์ (ISD)

กุมภาพันธ์ 2546 บริษัท ได้เข้าร่วมลงทุนในบริษัท อินเตอร์เนชั่นแนล ซอฟต์แวร์ เดเวลลอปเม้นท์
จำกัด โดยมีสัดส่วนการถือหุ้น ร้อยละ 60 จากทุนชำระแล้วรวม 5 ล้านบาท

พฤศจิกายน 2546 บริษัท ได้เพิ่มสัดส่วนการถือหุ้นร้อยละ 60 เป็นร้อยละ 99.99
โดยมีการซื้อหุ้นตามมูลค่าทางบัญชี

กันยายน 2548 บริษัท ได้เพิ่ม Solution ด้าน Business Intelligence ให้กับลูกค้า
Government โดยใช้ผลิตภัณฑ์ SAS

มิถุนายน 2550 บริษัท ได้เพิ่ม Solution ด้าน Business Process Management
ให้กับลูกค้าโดยใช้ผลิตภัณฑ์ K2.NET

สายธุรกิจบริการให้คำปรึกษาพัฒนาระบบสารสนเทศ (INEC)

พฤศจิกายน 2547 คณะกรรมการบริษัท ได้มีมติให้จัดตั้งสายธุรกิจพัฒนาระบบเทคโนโลยีสารสนเทศ

ธันวาคม 2547 บริษัท ได้จัดตั้งสายธุรกิจพัฒนาระบบสารสนเทศ (INEC) ขึ้นเพื่อพัฒนาซอฟต์แวร์
ตามความต้องการของลูกค้า และการติดตั้งระบบซอฟต์แวร์ โดยถือหุ้นร้อยละ 60 ของบริษัท
อินเทลลิเจ็นท์ เอ็นเตอร์ไพรส์ คอมพิวติ้ง จำกัด ทำให้ INEC มีสถานะเป็นบริษัทย่อย

กุมภาพันธ์ 2549 คณะกรรมการมีมติให้เข้าซื้อหุ้นเพิ่มทุนทั้งหมด ของบริษัท อินเทลลิเจ็นท์
เอ็นเตอร์ไพรส์ คอมพิวติ้ง จำกัด และทำให้บริษัท ถือหุ้นเป็นร้อยละ 92

ตุลาคม 2550 บริษัท ได้เข้าร่วมโครงการรับรองคุณภาพ CMMi ของเขตอุตสาหกรรมซอฟต์แวร์ไทย
เพื่อเพิ่มประสิทธิภาพในการพัฒนาระบบงานให้มีความน่าเชื่อถือในระดับสากล

-   ด้านเงินทุน

ธันวาคม 2545 ที่ประชุมวิสามัญผู้ถือหุ้น ครั้งที่ 1/2545 มีมติเพิ่มทุนจดทะเบียนจาก 42 ล้านบาท
เป็น 84 ล้านบาท โดยการออกหุ้นสามัญเพิ่มทุนจำนวน 42 ล้านบาท เสนอขายให้กับผู้ถือหุ้นเดิม
โดยจดทะเบียนชำระแล้วทั้งจำนวน

กุมภาพันธ์ 2546 ที่ประชุมวิสามัญผู้ถือหุ้น ครั้งที่ 1/2546 มีมติให้บริษัท แปรสภาพเป็นบริษัทมหาชน
และเพิ่มทุนจดทะเบียนจาก 84 ล้านบาท เป็น 110 ล้านบาท โดยออกหุ้นสามัญใหม่จำนวน 13
ล้านหุ้น มูลค่าที่ตราไว้หุ้นละ 2 บาท เพื่อเสนอขายให้ประชาชนทั่วไป และแก้ไขชื่อจาก

“บริษัท อินเตอร์เนชั่นแนล รีเสริช คอร์ปอร์เรชั่น จำกัด” เป็น

“บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน)”

กรกฎาคม 2546 บริษัท ได้เข้าจดทะเบียนในตลาดหลักทรัพย์ใหม่ (MAI) เมื่อวันที่ 31 กรกฎาคม
2546

กันยายน 2547 ตามมติที่ประชุมวิสามัญผู้ถือหุ้น ครั้งที่ 1/2547 เมื่อวันที่ 17 กันยายน 2547
ที่ประชุมมีมติให้บริษัท เพิ่มทุนจดทะเบียนจาก 110,000,000 บาท เป็น 184,060,000 บาท
คิดเป็นเงินเพิ่มทุนจำนวน 74,060,000 บาท เป็นจำนวนหุ้นเพิ่มทุน 37,030,000 หุ้น
มูลค่าหุ้นที่ตราไว้หุ้นละ 2 บาท
โดยจัดสรรหุ้นเพื่อการออกและเสนอขายหุ้นสามัญที่ออกใหม่ให้กับผู้ลงทุนโดยเฉพาะเจาะจง ไม่เกิน
35 ราย จำนวน 7,000,000 หุ้น
เพื่อรองรับการออกและเสนอขายใบสำคัญแสดงสิทธิซื้อหุ้นสามัญให้กับผู้ถือหุ้นเดิมจำนวน
27,280,000 หุ้น และเพื่อการออกและเสนอขายหุ้นสามัญต่อกรรมการและพนักงานของบริษัท
ไม่เกิน 35 ราย จำนวน 2,750,000 หุ้น

พฤศจิกายน 2547 ตามมติที่ประชุมคณะกรรมการบริษัท ครั้งที่ 5/2547 เมื่อวันที่ 12 พฤศจิกายน
2547 มีมติให้

-   เสนอขายหุ้นสามัญที่ออกใหม่ให้กับผู้ลงทุนโดยเฉพาะเจาะจงไม่เกิน 35 ราย จำนวน
    7,000,000 หุ้น มูลค่าที่ตราไว้หุ้นละ 2 บาท ให้แก่ นายวิชัย พูลวรลักษณ์ จำนวน
    3,000,000 หุ้น นางนลินรัตน์ พูลวรลักษณ์ จำนวน 3,000,000 หุ้น และนายวิชิต
    เครือวัฒนกุล จำนวน 1,000,000 หุ้น ณ ราคาเสนอขายหุ้นละ 7.70 บาท
    โดยได้รับชำระเต็มจำนวนเมื่อวันที่ 17 ธันวาคม 2547 รวมเป็นเงินที่จะได้รับทั้งสิ้น
    53,900,000 บาท

-   อนุมัติการลงทุนจัดตั้งบริษัทย่อยใหม่คือ “บริษัท อินเทลลิเจ็นท์ เอ็นเตอร์ไพรส์ คอมพิวติ้ง
    จำกัด” หรือ INEC ทุนจดทะเบียน 2 ล้านบาท สัดส่วนการถือหุ้นของบริษัทร้อยละ 60
    และกลุ่มผู้บริหาร INEC ร้อยละ 40
    โดยมีวัตถุประสงค์เพื่อขยายการให้บริการแบบครบวงจรในธุรกิจ Software Solution
    ซึ่งภายหลังการลงทุนดังกล่าวทำให้ INEC มีฐานะเป็นบริษัทย่อยของ IRCP
    โดยได้มีการจดทะเบียนจัดตั้งบริษัทย่อยขึ้นเมื่อวันที่ 3 ธันวาคม 2547

-   อนุมัติการลงนามบันทึกความร่วมมือ (MOU) กับบริษัท Scandent Group Pte.Ltd.,
    Singapore (SCANDENT) โดยทั้งสองฝ่ายจะร่วมมือกันเพื่อพัฒนาและขยายฐานการให้
    บริการ รวมไปถึงกิจกรรมการรวบรวมระบบ ผลิตภัณฑ์ โครงงานและระบบด้าน ICT

สิงหาคม 2548 บริษัท เซ็นสัญญาเป็นตัวแทนจำหน่ายสินค้าประเภท Advance Certified
Partner กับ บริษัท Huawei Technologies จำกัด ซึ่งเป็นผู้ผลิตอุปกรณ์ประเภทเน็ตเวิร์ค
จากประเทศสาธารณรัฐประชาชนจีน ภายใต้ความร่วมมือครั้งนี้ บริษัท ได้มอบหมายให้บริษัทย่อยคือ
บริษัท ไอที ดิสทริบิวชั่น จำกัด ซึ่งบริษัท ถือหุ้น 99.99% เป็นผู้ทำการตลาด
เพื่อสร้างความแข็งแกร่งด้วยการเพิ่มสินค้าที่หลากหลายและรองรับการขยายตลาดไอทีระดับองค์กร
อีกทั้งเป็นการเสริมศักยภาพให้กับบริษัท ด้วย

-   ด้านสังคม

มีนาคม 2548 บริษัท ได้รับรางวัลธรรมาภิบาลดีเด่น (Good Governance Award) รางวัลที่ 1
ประจำปี 2547 จากสถาบันป๋วย อึ๊งภากรณ์
โดยเป็นรางวัลที่มอบให้กับหน่วยงานที่ยึดมั่นหลักการบริหารจัดการ ด้วยความซื่อสัตย์ โปร่งใส
มีความรับผิดชอบ มีคุณธรรมจริยธรรม

2.2 ภาพรวมการประกอบธุรกิจของบริษัท และบริษัทย่อย

บริษัท และบริษัทย่อยประกอบธุรกิจด้านเทคโนโลยีสารสนเทศ
ซึ่งครอบคลุมทั้งงานบริการด้านเทคโนโลยีสารสนเทศ การพัฒนาซอฟต์แวร์ การผลิตซ้ำซอฟต์แวร์
การให้บริการด้านเครือข่ายสารสนเทศ และการจัดจำหน่ายผลิตภัณฑ์สารสนเทศ โดยในปัจจุบันบริษัท
ได้แบ่งโครงสร้างการดำเนินงานเป็น 8 สายธุรกิจหลัก (Business Unit)
ซึ่งเป็นธุรกิจที่มีลักษณะที่แตกต่างกัน เพื่อเป็นการกระจายความเสี่ยงของบริษัท
โดยไม่พึ่งพาการทำธุรกิจแต่เพียงด้านใดด้านหนึ่ง รวมถึงเพื่อให้เกิดความคล่องตัวในการบริหารงาน
ตลอดจนเป็นการกระจายอำนาจในการตัดสินใจ และการบริหารงานไปสู่ผู้บริหารในระดับรองลงไป
และให้การปฏิบัติงานเป็นไปตามนโยบายหลักของคณะกรรมการบริษัท
เพื่อรองรับการขยายตัวในอนาคต โดยมีสายธุรกิจ ดังนี้

+-------------+-------------------------------------+-----------------+
| ดำเนินการโดย | ชื่อบริษัท                              | จำนวนสายธุรกิจ    |
+-------------+-------------------------------------+-----------------+
| บริษัทใหญ่     | บริษัท อินเตอร์เนชั่นแนล รีเสริช คอร์ปอเรชั่น  | 5               |
|             | จำกัด (มหาชน)                        |                 |
+-------------+-------------------------------------+-----------------+
| บริษัทย่อย     | บริษัท ไอที ดิสทริบิวชั่น จำกัด              | 1               |
|             |                                     |                 |
|             | บริษัท อินเตอร์เนชั่นแนล ซอฟต์แวร์          | 1               |
|             | เดเวลลอปเม้นท์ จำกัด                   |                 |
|             |                                     | 1               |
|             | บริษัท อินเทลลิเจ็นท์ เอ็นเตอร์ไพรส์ คอมพิวติ้ง |                 |
|             | จำกัด                                |                 |
+-------------+-------------------------------------+-----------------+

-   สายธุรกิจที่ดำเนินงานภายใต้บริษัท อินเตอร์เนชั่นแนล รีเสริช คอร์ปอเรชั่น จำกัด (มหาชน)

1.  สายธุรกิจระบบเทคโนโลยีสารสนเทศและการสื่อสาร(System Integration Business
    Department: SI)

  กลุ่มธุรกิจโทรคมนาคมและพลังงาน (Telecommunication & Energy Sector: T&E)

  ดำเนินธุรกิจเป็นที่ปรึกษา ออกแบบ
  ติดตั้งและให้บริการคำแนะนำด้านระบบคอมพิวเตอร์และระบบสื่อสารโทรคมนาคม
  โดยการเสนอองค์ประกอบต่าง ๆ
  รวมถึงการบริหารโครงการของระบบคอมพิวเตอร์และระบบสื่อสารโทรคมนาคมครบวงจร
  ทั้งส่วนฮาร์ดแวร์และระบบซอฟต์แวร์ตามความต้องการของลูกค้า
  เพื่อรองรับการปฏิบัติงานในองค์กรขนาดใหญ่ที่มีความซับซ้อน

2.  สายธุรกิจระบบเทคโนโลยีสารสนเทศและการสื่อสาร(System Integration Business
    Department: SI)

  กลุ่มธุรกิจระบบเครือข่ายสารสนเทศ (Network Business Sector: NW)

  ดำเนินธุรกิจการเป็นที่ปรึกษา ออกแบบ
  ติดตั้งและให้บริการคำแนะนำด้านระบบเครือข่ายสารสนเทศ
  ระบบรักษาความปลอดภัยบนเครือข่ายครบวงจร ตามความต้องการของลูกค้า

3.  สายธุรกิจระบบเทคโนโลยีสารสนเทศและการสื่อสาร(System Integration Business
    Department: SI) กลุ่มธุรกิจระบบภูมิสารสนเทศ (Geoinformatics Business
    Sector: GI)

  ดำเนินธุรกิจการเป็นที่ปรึกษาออกแบบติดตั้งและให้บริการคำแนะนำด้านซอฟต์แวร์ระบบภูมิสารสนเทศ
  (Geoinfomatic System) ระบบสำรวจทางไกล (Remote Sensing System)
  ระบบผลิตแผนที่อัตโนมัติ (Photogrammetry System) ระบบนำร่อง GPS (Global
  Position System) และซอฟต์แวร์ผลิตแผนที่อัตโนมัติด้วยวิธีภาพคณิต (Digital
  Photogrammetry Workstation)

4.  สายธุรกิจระบบเทคโนโลยีสารสนเทศและการสื่อสาร(System Integration Business
    Department: SI)

  กลุ่มธุรกิจสถาบันการเงินและภาคเอกชน (Finance & Private Sector: F&P)

  ดำเนินธุรกิจการเป็นที่ปรึกษา ออกแบบ ติดตั้ง
  และให้บริการคำแนะนำด้านระบบที่เกี่ยวกับธนาคารและ ภาคเอกชน

5.  สายธุรกิจการผลิตซ้ำซอฟต์แวร์ (Authorized Replication Business Department:
    AR)

  ดำเนินธุรกิจด้านการผลิตซ้ำซอฟต์แวร์ของบริษัท Microsoft ประเภทเฉพาะผู้ประกอบเครื่อง
  (OEM/DSP) แต่เพียงผู้เดียวในประเทศไทย โดยปัจจุบันมีการพัฒนาเทคโนโลยีการผลิตเป็น
  ระบบ Print on Demand, POD) เพื่อป้องกันการปลอมแปลง
  รวมทั้งการบันทึกข้อมูลลงแผ่นดิสก์ (Disk Duplication) และให้บริการด้านการพิมพ์
  บนวัตถุผิวโค้งต่าง ๆ (Pad Printing) นอกจากนี้ ยังให้บริการด้านการพัฒนาเมนูภาษาไทย
  (Thai Menu Firmware Upgrading) ให้กับกล้องดิจิตอล Fuji อีกด้วย

-   ธุรกิจที่ดำเนินงานภายใต้บริษัท ไอที ดิสทริบิวชั่น จำกัด

  สายธุรกิจช่องทางจัดจำหน่ายสินค้าไอทีประเภท Professional Products (Professional
  Products Distribution Business Department: PD)

  ดำเนินธุรกิจด้านการจัดจำหน่ายสินค้าไอทีและอุปกรณ์เครือข่าย โดยบริษัท
  ได้รับการแต่งตั้งให้เป็นผู้แทนจัดจำหน่ายสินค้าระบบอุปกรณ์บริหาร และจัดการการใช้แบนด์วิดธ์
  Packet Shaper เพื่อเสริมประสิทธิภาพการทำงานของโปรแกรมงานทางธุรกิจบนเครือข่าย
  (Application Traffic Management) จาก บริษัท Packeteer Inc.
  ประเทศสหรัฐอเมริกา อุปกรณ์เน็ตเวิร์ค Fortinet ซึ่งเป็นอุกรณ์เครือข่ายชั้นนำในต่างประเทศ

-   ธุรกิจที่ดำเนินงานภายใต้บริษัท อินเตอร์เนชั่นแนล ซอฟต์แวร์ เดเวลลอปเม้นท์ จำกัด

  สายธุรกิจการพัฒนาซอฟต์แวร์ (Software Development Business Unit: ISD)

  ดำเนินธุรกิจการพัฒนาซอฟต์แวร์ตามความต้องการของลูกค้า (Customization
  Development) พัฒนาซอฟต์แวร์เพื่อการนำข้อมูลจากแหล่งต่าง ๆ ในองค์กร (Extract
  Transform and Loading) มาจัดเก็บเป็นฐานข้อมูลกลาง (Data Warehouse)
  เพื่อใช้ในการวิเคราะห์แนวโน้มต่าง ๆ ที่สำคัญในเชิงธุรกิจ (Data Mining)
  และการติดตั้งระบบซอฟต์แวร์ (Software Implementation) เช่น ระบบ Workflow
  Automation, Document Imaging, Document Management

-   ธุรกิจที่ดำเนินงานภายใต้บริษัท อินเทลลิเจ็นท์ เอ็นเตอร์ไพรส์ คอมพิวติ้ง จำกัด

  สายธุรกิจการพัฒนาระบบเทคโนโลยีสารสนเทศ (Intelligent Enterprise Computing
  Business Unit: INEC)

  ดำเนินธุรกิจการพัฒนาซอฟต์แวร์ในลักษณะ WEB Application โดยใช้ JAVA Technology
  โดยมุ่งเน้นให้บริการกับบริษัทเอกชนขนาดใหญ่ ธนาคาร และสถาบันการเงิน ซอฟต์แวร์ที่พัฒนามี
  2 ลักษณะ คือ

1.  พัฒนาตามความต้องการของลูกค้า (Customization Development)

2.  พัฒนา Software Product Package (ERP ภาครัฐ)

โครงสร้างธุรกิจ

บริษัท มีนโยบายเปิดโอกาสในการลงทุนในบริษัทอื่น โดยการเข้าไปลงทุนเพิ่มศักยภาพ
สร้างมูลค่าเพิ่ม (Value Added ) และเอื้อประโยชน์ (Synergy) ให้กับบริษัท ทั้งนี้
จะอยู่ในกรอบธุรกิจสารสนเทศเท่านั้น เพื่อเป็นการดำรงจุดยืนของบริษัท
ที่ต้องการขยายการให้บริการแบบครบวงจร (Total Solution) ในด้านสารสนเทศให้กับลูกค้า
โดยบริษัท มีนโยบายเข้าถือหุ้น ร้อยละ 100 ในบริษัทที่เข้าไปลงทุน แต่อย่างไรก็ตาม บริษัท
ก็เปิดโอกาสในการร่วมลงทุน
หากผู้ร่วมทุนมีศักยภาพในการสร้างมูลค่าเพิ่มและเอื้อประโยชน์ให้กับบริษัท ดังเช่น
ผู้บริหารของบริษัท อินเทลลิเจ้นท์ เอ็นเตอร์ไพรส์ คอมพิวติ้ง จำกัด เป็นต้น
โดยบุคคลที่อาจมีความขัดแย้งจะไม่เข้าไปถือหุ้นเกินร้อยละ 10
ในบริษัทย่อยหรือบริษัทร่วมทุนดังกล่าว

หมายเหตุ - เพิ่มสัดส่วนการถือหุ้นใน บริษัท อินเตอร์เนชั่นแนล ซอฟต์แวร์ เดเวลลอปเม้นท์ จำกัด

จากร้อยละ 60.00 เป็นร้อยละ 99.99 เมื่อวันที่ 7 พฤศจิกายน 2546

  - จดทะเบียนจัดตั้งบริษัทย่อยใหม่ คือ บริษัท อินเทลลิเจ็นท์ เอ็นเตอร์ไพรส์ คอมพิวติ้ง จำกัด

  โดยมีสัดส่วนการถือหุ้นร้อยละ 60 และกลุ่มผู้บริหาร INEC ร้อยละ 40 เมื่อวันที่ 3 ธันวาคม
  2547

  และเป็นร้อยละ 92 เมื่อวันที่ 1 กุมภาพันธ์ 2549

ปัจจุบัน บริษัท ไม่มีบุคคลที่อาจมีความขัดแย้งทางผลประโยชน์ถือหุ้นในบริษัท ISD และบริษัท INEC

2.3 โครงสร้างรายได้

โครงสร้างรายได้ของกลุ่มบริษัท สำหรับงวดปี 2548-2551 แยกตามบริษัท
มีรายละเอียดดังตารางนี้

[TABLE]

โครงสร้างรายได้ของกลุ่มบริษัท สำหรับงวดปี 2548-2551 แยกตามส่วนธุรกิจที่เป็นโครงการ
และไม่เป็นโครงการ มีรายละเอียดดังตารางนี้

หน่วย : พันบาท

  --------------------------------- ----------- ----------- ----------- ---------
  ประเภทธุรกิจ                        2548        2549        2550        2551

  รายได้จากธุรกิจประเภทโครงการ         747,175     769,039     863,850     452,005

  รายได้จากธุรกิจประเภทที่ไม่ใช่โครงการ    302,731     596,840     254,119     176,783

  รายได้อื่น                           9,273       39,039      47,118      28,080

  รายการระหว่างกัน                    40,192      58,934      88,901      61,999

  รวมรายได้ของบริษัท และบริษัทย่อย        1,018,987   1,345,984   1,253,988   594,869
  --------------------------------- ----------- ----------- ----------- ---------

ในปี 2551 กลุ่มบริษัท มีรายได้จากส่วนธุรกิจประเภทโครงการร้อยละ 72.39 ของรายได้รวม
และจากส่วนงานธุรกิจประเภทไม่ใช่โครงการร้อยละ 27.61 ของรายได้รวม
และมีรายได้อื่นร้อยละ 1.95 ของรายได้รวม และมีรายการระหว่างกัน ร้อยละ 10.63
ของรายได้รวม

2.4 เป้าหมายการดำเนินธุรกิจ

บริษัท IRCP ได้มุ่งมั่นดำเนินธุรกิจด้านเทคโนโลยีสารสนเทศและการสื่อสารมาโดยตลอด 22 ปี
โดยมีผลงานสำคัญในระดับประเทศจำนวนมาก และได้ขยายการดำเนินงานในด้านต่าง ๆ
ที่เกี่ยวข้องกับเทคโนโลยีสารสนเทศ และการสื่อสารโดยเฉพาะ
ซึ่งแบ่งเป็นกลุ่มธุรกิจประเภทโครงการ (Project Based Business Group)
และกลุ่มธุรกิจประเภทไม่ใช่โครงการ (Non-Project Based Business Group)
โดยมีหน่วยธุรกิจ (Business Unit) ทั้งหมด 8 หน่วย ทั้งนี้
เป็นการขยายศักยภาพในการดำเนินธุรกิจให้ครอบคลุมความต้องการของลูกค้าได้มากยิ่งขึ้น
และยังเป็นการกระจายความเสี่ยงของการดำเนินธุรกิจโดยไม่พึ่งพารายได้จากธุรกิจหรือลูกค้ากลุ่มใด
กลุ่มหนึ่งแต่เพียงอย่างเดียว

นอกจากนี้ บริษัท IRCP ยังได้ตั้งเป้าหมายที่จะเพิ่มสัดส่วนรายได้จากการบริการ (Professional
Service)

ซึ่งครอบคลุมตั้งแต่การให้คำปรึกษา การพัฒนาซอฟต์แวร์ การบำรุงรักษาระบบ การฝึกอบรม
และบริการอื่น ๆ ให้มากขึ้น

สำหรับในปี พ.ศ. 2551 บริษัทได้กำหนดวิสัยทัศน์ พันธกิจ และเป้าหมาย ดังนี้

วิสัยทัศน์

“IRCP เป็นกลุ่มบริษัทที่มีธุรกิจหลากหลายด้าน ICT มีความเป็นผู้นำด้านคุณภาพ
และเป็นที่หนึ่งในทุกกลุ่มธุรกิจ”

พันธกิจ

เพิ่มจำนวนและรักษากลุ่มลูกค้า ซึ่งมีมูลค่าสูงหรือศักยภาพสูงเอาไว้ การขยายฐานลูกค้าทำได้โดย
การเสนอความแตกต่างจากคู่แข่งให้แก่ลูกค้า โดยเฉพาะอย่างยิ่ง
ด้วยการเน้นความเป็นผู้นำผลิตภัณฑ์ การพัฒนาคุณลักษณะเด่น
และการให้บริการลูกค้าด้วยความเป็นเลิศ โดยวิธี

1.  สร้างมูลค่าเพิ่มทางการเงิน ผู้ถือหุ้นจะได้มูลค่าของหุ้นที่เพิ่มขึ้นทุกปี
    และหรือมีผลตอบแทนในรูปเงินปันผล ที่ไม่น้อยกว่าอัตราดอกเบี้ยเงินฝาก
    และผู้ถือหุ้นมีความภาคภูมิใจในการมีส่วนร่วมในการเป็นเจ้าของบริษัท

2.  สร้างมูลค่าเพิ่มสำหรับลูกค้า โดยการพัฒนาระบบและการบริการใหม่ที่ตรงกับความต้องการ
    และให้บริการอย่างมืออาชีพ เพื่อให้ลูกค้าบรรลุผลสำเร็จจากการใช้งาน

3.  สร้างมูลค่าเพิ่มสำหรับพนักงาน โดยการพัฒนาความรู้
    บรรยากาศในการทำงานและผลตอบแทนให้ดียิ่งขึ้น

เป้าหมายการดำเนินธุรกิจ

บริษัท
มีเป้าหมายที่จะเติบโตเป็นบริษัทชั้นนำทางด้านเทคโนโลยีสารสนเทศและการสื่อสารอย่างครบวงจร
และจะเติบโตอย่างต่อเนื่องไปพร้อม ๆ กับการขยายตัวในภาคเทคโนโลยีสารสนเทศภายในประเทศ
และสามารถตอบสนองทุกความต้องการของการใช้เทคโนโลยีสารสนเทศของประเทศ โดยปัจจุบัน
IRCP เป็นที่ยอมรับจากลูกค้าว่าเป็นบริษัทที่ให้บริการด้าน Total ICT Solution
ที่ดีบริษัทหนึ่งในประเทศไทย และกำลังก้าวเข้าสู่การเป็น The Innovative Company
ด้วยการนำเสนอผลิตภัณฑ์และบริการที่ทันสมัย มีประสิทธิภาพสูงให้แก่ลูกค้าเพิ่มขึ้นอย่างไม่หยุดยั้ง

กลยุทธ์การแข่งขัน

เพื่อบรรลุต่อวิสัยทัศน์ พันธกิจ และเป้าหมายบริษัท ที่วางไว้ จึงได้กำหนดกลยุทธ์การแข่งขัน ดังนี้

1.  การขยายธุรกิจด้านไอซีทีที่สร้างมูลค่าเพิ่มให้แก่ลูกค้า ได้แก่
    การเพิ่มประสิทธิภาพการดำเนินธุรกิจ (Business Operation Efficiency)
    โดยใช้ระบบ Business Intelligent (Data Warehousing) ระบบ Customer
    Relationship Management (CRM) ระบบ Enterprise Resource Planning
    (ERP) เป็นต้น บริษัท IRCP
    จะเป็นผู้ให้บริการอย่างครบวงจรตั้งแต่การให้คำปรึกษาในการออกแบบระบบ (Consulting)
    การพัฒนาระบบ (Implementation) การบำรุงรักษา (Maintenance) และการฝึกอบรม
    (Training)

2.  การเพิ่มงบประมาณในการฝึกอบรม วิจัยและพัฒนา
    เพื่อสร้างศักยภาพของพนักงานในการรองรับการทำงานสำหรับโครงการขนาดใหญ่
    รวมถึงเทคโนโลยีใหม่ๆ ที่จะเกิดขึ้นในอนาคต เป็นการรองรับการขยายตัวของบริษัท
    ในระยะยาว

3.  การเพิ่มสัดส่วนรายได้ที่มาจากการให้บริการ (Professional Services)
    ซึ่งจะทำให้สามารถเพิ่มรายได้ อัตรากำไรขั้นต้น และสร้างรายได้อย่างต่อเนื่องได้มากขึ้น
    โดยมุ่งในลูกค้ากลุ่มหลักๆได้แก่ภาคราชการ รัฐวิสาหกิจ โทรคมนาคม พลังงาน และการศึกษา

2.5 ความเข้าใจพื้นฐานเกี่ยวกับธุรกิจของบริษัท

2.5.1 ภาพรวมการดำเนินธุรกิจของบริษัท IRCP

ลักษณะการดำเนินธุรกิจของแต่ละสายธุรกิจของบริษัท สามารถแยกได้เป็น 2 กลุ่มหลัก ได้แก่

1.  สายธุรกิจที่ดำเนินธุรกิจประเภทโครงการ ได้แก่

-   สายธุรกิจระบบเทคโนโลยีสารสนเทศและการสื่อสาร กลุ่มธุรกิจโทรคมนาคมและพลังงาน
    (T&E)

-   สายธุรกิจระบบเทคโนโลยีสารสนเทศและการสื่อสาร กลุ่มธุรกิจระบบเครือข่ายสารสนเทศ
    (NW)

-   สายธุรกิจระบบเทคโนโลยีสารสนเทศและการสื่อสาร กลุ่มธุรกิจระบบภูมิสารสนเทศ (GI)

-   สายธุรกิจระบบเทคโนโลยีสารสนเทศและการสื่อสาร กลุ่มธุรกิจสถาบันการเงินและภาคเอกชน
    (F&P)

-   สายธุรกิจการพัฒนาซอฟต์แวร์ (ISD)

-   สายธุรกิจการพัฒนาเทคโนโลยีสารสนเทศ (INEC)

จากการที่บริษัท มีการแบ่งแยกการดำเนินงานที่ชัดเจนโดยแบ่งออกเป็นหลายสายธุรกิจ
ซึ่งแต่ละสายธุรกิจจะมีการดำเนินงานที่เป็นอิสระจากกัน
มีการเข้าประมูลงานเองโดยไม่เกี่ยวข้องกัน
เว้นแต่การดำเนินงานในบางโครงการจะมีการเอื้อประโยชน์ต่อกัน โดยการเข้าประมูลงานร่วมกัน
ซึ่งเป็นไปตามปกติธุรกิจ คือ สายธุรกิจระบบเทคโนโลยีสารสนเทศและการสื่อสารแต่ละกลุ่มธุรกิจ
และสายธุรกิจการพัฒนาซอฟต์แวร์ (ISD)
สำหรับโครงการที่ต้องการความเชี่ยวชาญด้านการออกแบบโดยเฉพาะ
สายธุรกิจระบบเทคโนโลยีสารสนเทศและการสื่อสารแต่ละกลุ่มธุรกิจ
จะประมูลงานโดยว่าจ้างสายธุรกิจ ISD เป็นผู้พัฒนาหรือเขียนโปรแกรม
ซึ่งเป็นการเอื้อประโยชน์ทางธุรกิจต่อกัน

  2.5.1.2 สายธุรกิจที่ดำเนินธุรกิจประเภทไม่ใช่โครงการ ได้แก่

-   สายธุรกิจการผลิตซ้ำซอฟต์แวร์ (AR)

-   สายธุรกิจช่องทางจัดจำหน่ายสินค้าไอทีประเภท Professional Products (PD)

2.5.2 กลยุทธ์ของบริษัท IRCP

บริษัทเน้นคุณภาพสินค้าและเพิ่มมูลค่าการบริการ
สร้างความแตกต่างจากคู่แข่งด้วยการบริการครบวงจรและความสามารถในการเพิ่มมูลค่าสินค้าและบริการ
โดยใช้กลยุทธ์ต่าง ๆ ดังต่อไปนี้ เพื่อจุดประสงค์ในการเป็นบริษัทชั้นนำ
ในการให้บริการและเสนอสินค้าด้านเทคโนโลยีสารสนเทศอย่างครบวงจร
และจะเติบโตอย่างต่อเนื่อง พร้อมกับการขยายตัวในภาคเทคโนโลยีสารสนเทศในประเทศ

- ฐานลูกค้า : ลูกค้าเป้าหมายของบริษัท คือ
ลูกค้าขนาดใหญ่ที่มีความต้องการสินค้าและบริการที่มีคุณภาพเป็นหลักทำให้บริษัท
สามารถรักษาความสามารถในการทำกำไรของบริษัท ได้ โดยมีความเสี่ยงที่จะมีหนี้เสียต่ำ
นอกจากนี้ บริษัท พยายามรักษาฐานลูกค้าเดิมเพื่อให้มีการใช้บริการซ้ำ
โดยเน้นให้บริการและรักษาความสัมพันธ์กับลูกค้า อย่างต่อเนื่อง และขยายฐานลูกค้าใหม่
เพื่อให้บริษัท ขยายฐานรายได้ที่สม่ำเสมอ

- ความสมดุลของรายได้ : บริษัท
พยายามที่จะรักษาสมดุลของการเติบโตของรายได้จากธุรกิจที่เป็นโครงการ และที่

ไม่เป็นโครงการให้อยู่ในสัดส่วนที่ใกล้เคียงกัน
เพื่อลดความเสี่ยงของการพึ่งพารายได้จากโครงการซึ่งต้องมีการประมูล
ในขณะเดียวกันสามารถรองรับโครงการใหญ่ ๆ ซึ่งสร้างรายได้สูงให้บริษัท

- การขยายผลิตภัณฑ์และบริการ : ปัจจุบันบริษัทมี 8 สายธุรกิจ เป็นการกระจายความเสี่ยง
ทำให้บริษัท ไม่ต้องพึ่งพาธุรกิจใดธุรกิจหนึ่ง และมีความสามารถในการรองรับการเติบโตใหม่ ๆ ได้
เนื่องจากบริษัท มีสินค้าและบริการที่หลากหลาย โดยสนับสนุนการเกื้อกูลกัน (synergy)
ของสายธุรกิจต่าง ๆ ดังเช่น ธุรกิจพัฒนาซอฟต์แวร์ (ISD)
จะช่วยส่งเสริมและสร้างความแตกต่างให้ข้อเสนอของบริษัท
ช่วยให้สายธุรกิจอื่นชนะการประมูลโครงการอย่างต่อเนื่อง เป็นต้น

- การควบคุมค่าใช้จ่าย : บริษัท
จะควบคุมค่าใช้จ่ายให้อยู่ในระดับที่สมดุลกับการเพิ่มขึ้นทางด้านรายได้
โดยเฉพาะค่าใช้จ่ายทางด้านบุคลากร
การเพิ่มจำนวนพนักงานเพื่อรองรับปริมาณที่เพิ่มขึ้นจะได้รับการพิจารณาอย่างระมัดระวัง
การร่วมงานกับพันธมิตรสำหรับงานโครงการใหญ่ ๆ
ก็เป็นอีกวิธีหนึ่งที่ลดความจำเป็นในการเพิ่มจำนวนพนักงาน

- การร่วมงานกับพันธมิตร : สำหรับการประมูลในโครงการที่ต้องอาศัยความเชี่ยวชาญเฉพาะด้าน
บริษัท มีนโยบายร่วมมือกับบริษัทอื่นที่เชี่ยวชาญในสายงานต่าง ๆ กัน เป็นกรณีไป
ซึ่งทำให้เกิดประโยชน์สูงสุดต่อบริษัท คือ Consortium ของบริษัท
จะรวมผู้เชี่ยวชาญในหลายแขนงทำให้มีจุดแข็งเหนือคู่แข่งเป็นการเพิ่มศักยภาพในการประมูลงาน
รักษาค่าใช้จ่ายบุคลากรให้อยู่ในระดับที่ดูแลได้ เนื่องจากบริษัท
ไม่มีความจำเป็นต้องเพิ่มบุคลากรเพื่อรองรับการประมูลงานใหญ่ ๆ
เป็นการลดความเสี่ยงด้านค่าใช้จ่ายอีกทางหนึ่ง